Cometele au fost văzute, superstițios, mult timp ca aducătoare de calamități sau evenimente importante. Girolamo Cardano afirma că atunci când o cometă cade în apropiere de Saturn ar anunța ciumă, secetă și trădări; când ar cădea pe lângă Jupiter ar prevesti revoluții; aproape de Marte ar semnifica războaie; aproape de Soare, calamități pe tot globul; aproape de Lună, inundații; aproape de Venus, moartea nobililor; aproape de Mercur, un număr mare de nenorociri.

După ce a jucat pentru juniorii Angliei, într-un trial desfășurat la Roker Park în fața selecționerilor englezi, și după ce a jucat mai multe meciuri în The Football League, Matthews a debutat la echipa națională de fotbal a Angliei pe Ninian Park în 1934. În acel meci a și înscris al treilea gold n victoria cu 4-0 în fața Țării Galilor. Al doilea meci în care a jucat a fost controversata Bătălie de la Highbury cu Italia, meci în care i-a pasat decisiv lui Eric Brook la primul gol. Partida, contând pentru calificările pentru Campionatul Mondial de Fotbal, s-a încheiat cu scorul de 3–2. Italienii au transformat meciul într-o „baie de sânge”, fiind cel mai violent meci în care Matthews a fost implicat.

Thomas a Kempis, Imitațiunea lui Cristos, Traducere nouă, după originalul latin, cu stabilirea concordanțelor citatelor din Sfînta Scriptură de Andrei Brezianu, Arhiepiscopia Romano-Catolică București, 1992.

8250 Cornell este un asteroid din centura principală de asteroizi. A fost descoperit pe 2 septembrie 1980 la Stația Anderson Mesa de Edward L. G. Bowell. El prezintă o orbită caracterizată de o semiaxă mare de 3,13 ua, o excentricitate de 0,21 și o înclinație de 17,0° în raport cu ecliptica.

În perioada în care a fost inspector general patriarhal a slujit ca preot la Biserica Popa Tatu și la Biserica Antim din București (1958-1961). La 9 septembrie 1962 a fost tuns în monahism la Mănăstirea Sinaia, sub numele Visarion, și hirotonit arhiereu cu titlul „Ploeșteanul”. Între 1962-1969 a funcționat ca episcop-vicar patriarhal. În data de 16 decembrie 1968 a fost ales episcop-vicar la Mitropolia Ardealului, cu titlul „Rășinăreanul”, recunoscut în funcție de Nicolae Ceaușescu în data de 30 decembrie 1968. Instalarea sa în funcție a avut loc pe 1 iunie 1969. În data de 10 iunie 1973 a fost ales episcop al Aradului, ca succesor al episcopului Teoctist Arăpașu. La Arad a fost înscăunat la 26 august 1973, unde a păstorit până la moarte.

Persoanele transgen sunt supuse discriminării, de multe ori la scară mai mare decât lesbienele, homosexualii și bisexualii, în special în domeniul ocupării forței de muncă. Persoanele transgen care își recunosc identitatea de gen la locul de muncă riscă în mai mare măsură să fie hărțuite de colegii lor și este posibil să fie nevoite să își schimbe locul de muncă.

Carpegna este o comună din provincia Pesaro e Urbino, regiunea Marche, Italia, cu o populație de 1.689 de locuitori și o suprafață de 28,94 km².